Kiva nähdä taas! Tervetuloa ohjelmaan.
Hyvä olla kanssanne taas.
Tämä on ilo. Kiitos.
Viimeksi keskustelimme elämästäsi.
Nykyään työskentelet perustamassasi järjestössä, -
jonka nimi on Hope for Ismael (Ismaelin toivo).
Voisitko kertoa, kuka on Ismael?
Perustin Hope for Ismael -järjestön vaimoni kanssa -
25 vuotta sitten.
Se tuli 1. Moos. kirjasta, -
sen luvusta 17 ja jakeesta 18.
Kun Herra ilmestyi Aabrahamille -
ja ilmoitti Iisakin syntymän, Aabrahamille tuli huoli.
Ismael oli jo syntynyt. Hän oli 13-vuotias.
Aabraham lankesi kasvoilleen ja pyysi, -
että Ismael voisi elää Jumalan siunauksen alla.
Jumala sanoi, että Hänen liittonsa on oleva Iisakin kanssa, -
mutta myös Ismaelista Hän on kuullut Aabrahamin rukoukset.
Hän lupasi siunata Ismaelia, ja hänestä polveutuisi 12 ruhtinasta.
Siitä tulee nimi Hope for Ismael. Mikä on Ismaelin toivo?
Minusta Ismaelin toivo on Israelin toivo.
Ja Israelin toivo on koko maailman toivo.
Ja maailman toivo on Jeesus.
Siitä käynnistyi liikkeemme teema ja sydän.
Tavoitamme erityisesti muslimeita.
Mitä enemmän muslimeita tutustuu Jeesukseen, -
sitä enemmän tulee rauhaa juutalaisia kohtaan.
Kun muslimit tulevat tuntemaan Jeesuksen, -
heidän sydämensä muuttuu kuten minun sydämeni muuttui.
Vihasin juutalaisia silmittömästi. Kun tulin tuntemaan Herran -
ja luin Raamattua, aloin rakastaa juutalaisia.
Kenenkään ei tarvinnut opettaa minulle sitä.
Siksi Israelin toivo on myös Ismaelin toivo.
Siksi valitsimme sen nimeksi järjestöllemme.
Hieno juttu.
Millaista toimintaa järjestöllänne on?
Kun lähdimme tien päälle, -
näin näyn. Se tapahtui joulukuussa 2000.
Tutkin Raamattuani.
Yhtäkkiä näin itseni ajamassa pitkällä tiensuoralla.
En ollut unessa. Näin sen kaiken.
Herra vei minut kirkkoon -
varoittamaan maiden yli pyyhkivän islamin vaaroista.
Sitten Hän vei minut synagogaan -
pyytämään juutalaisilta anteeksi sitä, -
mitä olen tehnyt Israelia ja juutalaisia vastaan.
Sitten Hän vei minut moskeijaan -
julistamaan evankeliumia muslimeille.
Siitä alkoi visiomme ja matkamme. Tiesimme ja ymmärsimme, -
että arabien ja juutalaisten sovinto on keskeinen tekijä -
Ismaelin toivossa ja samoin Israelin toivossa.
Jumala kutsuu meitä viemään tätä toivoa molemmille, -
jotta he voisivat tehdä sovinnon Isän kautta.
Kun meidät on ensin sovitettu Isän kanssa, -
löytyy myös keskinäinen sovinto. Se on ristintyö.
Meillä on johtotähtenä elämässämme ja työssämme se, -
että saadaan herätettyä sovinto eloon.
Jumala vaikuttaa. Hän tekee sitä kauttamme.
Aivan. Ja se on ollut rukouksemme Suomen Marttyyrien äänessä -
jo monta vuotta, että Jumala antaisi meille -
oikeat ihmiset, jotka voivat mennä alueille, -
joilla ihmiset eivät ole ikinä kuulleet toivosta. Siellä on paljon toivottomia.
Monet eivät ole ikinä kuulleet pelastavaa evankeliumia Jeesuksesta.
On erittäin suuri asia tehdä yhteistyötä kanssasi.
On. Minäpä kerron.
Veli Hannu, olen todella kiitollinen.
Totuus on se, että ensimmäinen kansa, -
joka ryhtyi todella auttamaan meitä, oli Suomi.
Suomen hallitus aloitti. Sitten Marttyyrien ääni -
alkoi tehdä kanssamme yhteistyötä monin eri tavoin.
Ja Marttyyrien ääni on edelleen suurimpia taloudellisia tukijoitamme -
ja myös hengellisiä tukijoitamme.
Ette tue pelkästään taloudellisesti, -
vaan rohkaisette meitä hengellisesti menemään eteenpäin.
Tahdon vain kiittää Suomen hallitusta ja suomalaisia -
ystävällisyydestä ja avokätisyydestä. - Kiitos.
Mietitäänpä tilannetta Lähi-idässä.
Olen käynyt siellä monia kertoja ja asunutkin siellä.
On ollut erittäin surullista nähdä, millaiseksi tilanne on mennyt.
Jos olen ymmärtänyt oikein, -
Betlehem oli vielä 20 vuotta sitten 80-prosenttisesti kristitty.
Nyt heitä on alle 2 %. Sama suuntaus on nähtävillä ympäriinsä.
Ne tapasivat olla alkuseurakunnan ydinalueita.
Kristinusko eli siellä voimakkaasti. Nyt siitä on jäljellä enää rippeet.
Miksi niin moni kristitty lähtee? Eikö heidän ole siellä hyvä olla?
Ei. Syy siihen, miksi kristityt lähtevät, on se, -
että heidät ajetaan pois.
Heidän mahdollisuutensa onnistua ja saada elanto, -
on häviävän pieni.
Melkeinpä jonkun kristityn yrittäjän pitää menestyä -
ja palkata kristittyjä.
Muslimit eivät juurikaan palkkaa kristittyjä työntekijöitä.
Se on erittäin harvinaista.
Heidät on pakotettu etsimään elinympäristö ja elanto muualta.
Jos heille avautuu mahdollisuus lähteä, he lähtevät heti.
Sama tilanne on Israelissakin.
Muslimit eivät anna mahdollisuuksia, -
ja kristittyjä vainotaan islamissa ja myös Israelissa.
Niinpä järjestönne, Marttyyrien ääni, -
nimi jo itsessään kertoo siitä kaiken.
Hope for Ismael -järjestön työn painopiste -
on tavoittaa tukijoita, kuten te, Marttyyrien ääni, -
jotta voimme auttaa kristittyjä -
hankkimaan toimeentuloa perustamalla pienyrityksiä, -
joissa he voivat hankkia toimeentulon, -
eikä heidän tarvitse olla muslimien varassa työpaikkojen suhteen.
Länsirannalla voimassa olevat lait ovat sellaiset, -
että jos kristitty haluaa ostaa maata, -
Länsirannan muftin... Tiedättehän, mikä on mufti?
Maan korkein islamilainen auktoriteetti.
Häneltä täytyy saada lupa, -
jos kristitty haluaa ostaa maata.
Useimmiten hinta on kolminkertainen.
Nelinkertainenkin verrattuna maan arvoon.
Kristittyjen täytyy maksaa se.
Kenties he ovat saaneet perinnön, jonka he haluavat sijoittaa.
Tämäntyyppistä vainoa me pidämme silmällä.
Avullanne voimme tehdä -
kristittyjen ja vainotun seurakunnan elämästä paljon helpompaa -
Länsirannalla ja Gazassa ja monissa paikoissa, -
minne Jumala on meidät kutsunut.
Onko tämä vaino jonkun johtajan organisoimaa -
Lähi-idän maissa?
Vai onko se vain osa islamilaista aatetta?
Se on osa islamilaista aatetta, luonnollisesti.
Palestiinalaishallinnon johtajat -
pystyisivät estämään vainot, mutta he katsovat sitä sormiensa läpi.
Jos he alkaisivat puolustaa kristittyjä, -
heidät potkaistaisiin pois vallasta.
Valtaosa johtajista katsoo sitä sormiensa läpi.
Palaan vielä Jasser Arafatiin.
Jos ollaan rehellisiä, -
Jasser Arafat oli kristittyjen suurin auttaja.
Hän tuki kristittyjä ja takasi heidän oikeutensa.
Palestiinalaishallinnon lainsäädännössä on asetus, -
jonka mukaan Betlehemin pormestarin pitää olla kristitty.
Lain sääti Arafat.
En tarkoita, että Arafat oli enkeli.
Mutta hän piti kristityistä huolta aina, -
ennen kuin hän meni... Uskon, että hän on taivaassa.
Tällä hetkellä näin ei ole.
Kristittyjä vainotaan. Palestiinalaishallinto ei piittaa.
Eikä kristittyjen tilanne ole kovin hyvä Israelissakaan.
Heillä on sielläkin hyvin vaikeaa.
Entäpä suhtautuminen perheessä?
Jos joku tulee Herran luo, -
miten muslimiperhe suhtautuu siihen?
Se on painajainen.
Täytyy tuntea islamin lakia -
ja kunnia―häpeä-yhteiskuntaa, jossa islam elää, -
niin Pakistanissa kuin Palestiinassakin.
Kunnia―häpeä-yhteiskunta yhdistettynä islamiin on hyvin ankara.
Jos muslimista tulee kristitty, -
laki määrää, että kaula pitää katkaista. Se on islamin laki.
Sukulaisista joidenkin on varmistettava, -
että jos joku perheestä kääntyy kristityksi -
eikä suostu palaamaan islamiin, -
hänet on tapettava.
Olen kuullut monia tapauksia -
jopa USA:sta ja Euroopasta, -
että jos muslimi kääntyy kristityksi häntä jahdataan, -
kunnes hänet saadaan hengiltä.
Onko ystäviäsi kuollut?
On. Monia. - Se on varmasti tosi kamalaa.
Valitettavasti, Gazan kaistaleella.
Monia. - Voitko kertoa esimerkin?
Kun olimme Gazassa, vaimoni ja minä, -
olin niin innokas, -
että johdatin monia muslimeja uskoon.
Herra antoi suosion johdattaa heitä uskoon.
Johdatimme 108 muslimia Herran luo -
vajaan kahden vuoden aikana.
Sitten Hamas hoksasi, mitä me teimme, ja hyökkäsi.
Se hyökkäsi rajusti. He tuhosivat kaiken, mitä olimme aloittaneet.
Onneksi vaimoni ja minä olimme iskun aikana matkoilla Yhdysvalloissa.
He iskivät kotiini. Talo oli itse asiassa seurakuntamme, -
opetuslapseuskeskus ja kaikkea muutakin.
Naapurien mukaan he menivät taloomme.
Naapurit kuvasivat videoita.
Islamistit kantoivat ulos kaikki kirjat ja koulutusmateriaalit, -
tekivät niistä keon, -
valelivat ne bensalla ja polttivat ne.
Sitten he varastivat kaiken, minkä irti saivat.
Se, mitä ei saanut irti, ammuttiin seulaksi tai tuhottiin.
Sama juttu lastentarhamme kanssa. He omivat sen -
ja muuttivat sen islamilaiseksi tarhaksi.
Sama juttu kulttuuri- ja nuorisokeskuksemme kanssa.
Prosessissa, kun pöly oli laskeutunut, -
ystävistäni, jotka antoivat sydämensä Jeesukselle, oli kateissa 30.
Vain 78 jäi jäljelle.
Me emme löytäneet heitä. Heidän perheensä eivät löytäneet heitä.
Emme vieläkään tiedä, mitä heille tapahtui.
Minulle se on suurta tuskaa tuottava asia -
menettää ystäviä ja veljiäni Kristuksessa.
Siksi työmme on niin vaarallista. Meidän pitää olla tosi tarkkoja.
Tämä on menneisyyttä. Niin on tapahtunut.
Tulevaisuudessa aion olla paljon varovaisempi, ettei ketään menetetä.
Oma perheeni, kun annoin elämäni Jeesukselle, oma perheeni -
ei hyväksynyt sitä. Sukulaiseni uhkasivat minua, -
että ellen palaa islamiin, minulle käy huonosti.
En vastannut heille mitään. Annoin asian olla.
Mutta 11 vuotta he lähettivät perääni palkkamurhaajia tappamaan minut.
Oma perhe? - Niin. Vanhin veljeni.
Minähän olen saanut salamurhaajan koulutuksen.
Jumala käytti ihmeellisesti koulutusta, jota olin käyttänyt pahaan.
Olin oppinut suojautumaan. En alkanut tapella, -
vaan livahdin tieheni ja pidin matalaa profiilia, -
kunnes vaara oli ohi.
Minä siis tunnen Kunnia―häpeä-yhteiskuntaa, -
joka on vallalla islamissa ja muslimimaailmassa.
Se on osa opetustamme ja osa siitä, mitä olemme oppineet.
Miten voimme neuvoa kristittyjä -
ja uskovia, jotka haluaisivat tavoittaa muslimeja, miten toimia?
Mitä on kunnia ja häpeä?
Ymmärtää hieman kunnia―häpeä-yhteiskuntaa -
ja auttaa ihmisiä, jotka tulevat tuntemaan Jeesuksen, -
ei lähtemään pois, vaan jäämään kotipaikalleen -
ja kunnioittamaan vanhempiaan enemmän kuin aiemmin.
Kuten poikani.
Hän on paras esimerkki. Oma poikani.
Kun annoin sydämeni Jeesukselle, seuraavana aamuna minä heräsin...
Sinä yönä nukuin muuten paremmin kuin vuosikausiin.
Se oli valtavaa rauhaa ja iloa.
Se oli ihmeellistä. Heräsin hyvin levänneenä.
Tulin makuuhuoneesta. 18-vuotias poikani -
istui ajamassa partaa.
Katsoin häntä sydämessäni valtava ilo.
Sanoin innostuksissani: "Poika, haluan kertoa jotain." "Mitä, isä?"
Sanoin: "Annoin eilen sydämeni Jeesukselle. Taidan olla kristitty."
En vieläkään oikein ymmärtänyt, mitä oli tapahtunut.
Kerroin viime jaksossa, kuinka valo puhui minulle.
Poikani silmät levisivät ja suu loksahti auki.
Hänellä oli partavaahtoa kasvoilla.
Hän kapsahti kaulaani. Hän itki. Minä itkin.
Hän alkoi sanoa: "Isä, olen onnellinen puolestasi."
Pysähdyin miettimään: "Hetkinen, miksi poika on onnellinen."
Olin kasvattanut hänestä muslimin.
Kysyin: "Miksi olet onnellinen puolestani?"
Hän sanoi: "Annoin sydämeni Jeesukselle kolme kuuta sitten.
En uskaltanut kertoa. Pelkäsin, että tapat tai hylkäät minut."
Ihmeellinen juttu oli se, -
että tarkalleen kolme kuuta aiemmin elämässäni oli alkanut tapahtua, -
koska poikani meni seurakuntaan, jossa hän oli tullut uskoon.
Hän kysyi pastorilta: "Mitä teen? Isä tappaa minut, jos hän kuulee tästä."
Pastori oli viisas. Hän sanoi: "Mene takaisin isäsi kotiin.
Rakasta häntä enemmän kuin koskaan. Jätä loput Jumalalle."
Pastori kertoi siitä seurakunnalle. Se on iso megaseurakunta.
"Meillä on nuorukainen, joka antoi elämänsä Jeesukselle.
Hän oli muslimi. Pojan isä on muslimi. Aletaan rukoilla isän puolesta."
Seurakunnassa järjestettiin katkeamaton rukousketju.
Ihmiset rukoilivat puolestani vuoroissa kellon ympäri, -
kunnes elämäni oli niin kurjaa, etten voinut enää katsoa taakseni.
Kiva kuulla. - Se on rukouksen voima.
Uskon siihen.
Kerroit kunnia―häpeä-yhteiskunnasta. - Kunnia ja häpeä.
Olet kirjoittanut myös kirjan "Mind of Terror" (Terrorin mieli).
Aivan.
Onko tämä sama asia taustalla motivoimassa terroristeja -
eri puolilla maailmaa? Kumpuaako tämäkin viha sieltä?
Kirjan nimi ei kerro ihan kaikkea, -
mitä kirja pitää sisällään.
Kirjan koko idea on se, miten johtaa musliminaapureita uskoon -
rakkaudessa ja kunnioituksessa.
Kirja kertoo islamista ja kunnia―häpeä-yhteiskunnasta -
ja musliminaapurien tavoittamisesta.
Se auttaa tuntemaan islamia paremmin. Ei tarvitse olla teologi, -
mutta ymmärtää islamia, jotta voi rakentaa suhteen.
Lukija pystyy keskustelemaan islamista.
Muslimit yllättyvät, kun tunteekin islamia, ja alkavat keskustella.
Olen käyttänyt samaa ideaa 25 vuotta, vaimoni, minä itse, tyttäreni, -
poikani ja tiimini, -
ovat opetelleet saman idean, miten johtaa muslimeja Kristukselle -
rakkaudessa ja kunnioituksessa. Kirjaa käytetään menestyksellä.
Kristityt lännessä, -
Euroopassa, Suomessa ja Yhdysvalloissa...
Muslimeja tulee aina vain lisää.
Heitä on jo nyt paljon, mutta tulee vielä lisää.
Miten voimme tavoittaa heidät rakkaudessa?
Miten voimme osoittaa heille Kristuksen rakkautta ja kunnioitusta?
Se juuri on tärkeää tässä kirjassa.
Olen iloinen, että kirjaa on käännetty monille kielille, -
mutta ei suomeksi.
Ehkä yritämme korjata sen. - Se todella pitää kääntää suomeksi.
Se tulee vielä.
Uskon, että siitä tulee hyvin voimallinen työkalu -
myös lähetyssaarnaajille, -
jotka menevät ulkomaille työhön muslimien pariin.
Kirjan lukeminen ja kurssin läpikäyminen... Meillä on kurssi.
Se perustuu kirjaan. Kurssin nimi on Lead with Love, Johdata rakkaudella.
Se on verkkokurssi. Monet ympäri maailmaa -
ovat käyneet kurssin.
Kurssi kestää 8 kuukautta.
Anteeksi, 8 viikkoa.
Kurssilla katsotaan videoita, luetaan kirjaa -
ja käydään läpi kurssia varten laatimamme käsikirjaa.
Ihmiset pitävät siitä todella paljon.
Tällä hetkellä se leviää kulovalkean tavoin Saksassa, -
koska se on käännetty saksaksi.
Sinun oman elämäsi kautta ja järjestönne kautta -
on tullut paljon muslimeita Kristuksen luo.
Mitkä ovat suurimmat syyt, -
miksi he jättävät islamin ja ottavat Kristuksen Herrakseen?
Suurin syy on tietenkin islamin ankaruus -
ja islamilainen elämä muslimimaissa.
Monet pakenevat sen takia maastaan.
Toinen syy on se, minkä itsekin olen kokenut.
Herra puhui minulle näyssä -
ja kertoi itsestään valossa.
Herra ilmestyy henkilökohtaisesti muslimeille näyissä ja unissa.
Kun Herra lupasi Aabrahamille siunata Ismaelia, -
palaan vielä 1. Moos. 17:18:aan.
Oliko Jumalan siunaus ainoastaan rikkauksia, joita Hän on antanut -
muslimeille, erityisesti arabeille, Ismaelin pojille?
Kaikki vauraudet, öljy ja maa-alueet.
Kun luin sen, ajattelin: "Vau!
Siksi he ovat niin rikkaita. Jumala on siunannut heitä."
Mutta sitten pysähdyin miettimään.
Kysyin Jumalalta, onko se Hänen ainoa siunauksensa Ismaelille.
Mieleeni tuli ajatus: "Ei.
Suurin siunaus on se, kun Poikani, Jeesus Kristus, -
ilmestyy heille näyissä ja unissa.
Luulin olevani ainoa muslimi, josta oli tullut kristitty sillä tavalla.
Kiitos Jumalalle Googlesta. Aloin tutkia, onko muita.
Huomasin, että Herra on ilmestynyt monille muslimeille näyissä ja unissa.
Monesti he eivät edes tiedä, mitä se on.
Tiedän yhden esimerkin.
Hän on mies, jonka oli määrä olla itsemurhapommittaja.
Hänellä oli räjähdevyö. Hän oli valmis räjäyttämään itsensä -
Allahin kunniaksi Israelissa.
Sinä yönä ennen aamua, jolloin hänen oli määrä räjäyttää pommi, -
Herra ilmestyi hänelle unessa. Mies nukkui.
Hän oli valmis. Hän oli rukoillut ja kaikkea.
Seuraavana aamuna hän lähtisi.
Jeesus sanoi hänelle: "Aikomuksesi on paha. Olen Jeesus. Seuraa minua."
Aamen, halleluja. - Vau.
Kaksi vuotta tämä nuori mies -
etsi jotakuta, joka osaisi kertoa hänelle, kuka tämä Jeesus on.
Hän ei räjäyttänyt pommia. Hamas jahtasi häntä, -
koska hän ei tehnyt sitä. Hän oli alinomaa pakosalla, -
kunnes me löysimme hänet ja kuulimme, mitä oli tapahtunut.
Kerroimme Jeesuksesta. Hän antoi sydämensä Hänelle saman tien.
Vuokrasimme hänelle 12 asuntoa, jotta hän pystyy liikkumaan koko ajan.
Vainon takia. - Ettei Hamas saa häntä kiinni. Hamas jahtasi häntä.
Kiitos ajastanne. Mahtavaa, että olitte ohjelmassa.
Voisimme jatkaa keskustelua vaikka kuinka kauan.
Suomennos: Marianne Tenetz